|  |
| --- |
| 19. SJEDNICA GRADSKOG VIJEĆA GRADA POŽEGETOČKA 9. DNEVNOG REDAO D L U K AO IZMJENMA ODLUKE O KOMUNALNOM DOPRINOSUPREDLAGATELJ: Gradonačelnik Grada PožegeIZVJESTITELJ: Gradonačelnik Grada Požege i/ili pročelnica Upravnog Odjela za komunalne djelatnosti i gospodarenje Travanj 2023. |



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradonačelnik

KLASA: 363-04/23-04/1

URBROJ: 2177-1-01/01-23-4

Požega, 20. ožujka 2023.

GRADSKOM VIJEĆU GRADA POŽEGE

PREDMET: Prijedlog Odluke o izmjenama Odluke o komunalnom doprinosu

- dostavlja se

Na temelju članka 62. stavka 1. podstavka 1. Statuta Grada Požege (Službene novine Grada Požege, broj: 2/21. i 11/22.) (u nastavku teksta: Statut) te članka 59. stavka 1. i članka 61. stavka 1. i 2. Poslovnika o radu Gradskog vijeća Grada Požege (Službene novine Grada Požege, broj: 9/13., 19/13., 5/14., 19/14., 4/18., 7/18.- pročišćeni tekst, 2/20., 2/21. i 4/21.- pročišćeni tekst) dostavlja se Naslovu na razmatranje i usvajanje Prijedlog Odluke o izmjenama Odluke o komunalnom doprinosu.

Pravni temelj za donošenje predložene Odluke je u članku 78. Zakona o komunalnom gospodarstvu (Narodne novine, broj: 68/18., 110/18.- Odluka Ustavnog suda i 32/20.) i članku 39. stavku 1. podstavku 3. Statuta.

GRADONAČELNIK

dr.sc. Željko Glavić, v.r.

U PRIVITKU:

1. Zaključak Gradonačelnika Grada Požege
2. Prijedlog Odluke o izmjenama Odluke o komunalnom doprinosu
3. Odluke o komunalnom doprinosu (Službene novine Grada Požege, broj: 2/21. i 11/22.)



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradonačelnik

KLASA: 363-02/23-04/5

URBROJ: 2177-1-01/01-23-3

Požega, 20. ožujka 2023.

Na temelju članka 44. stavka 1. i članka 48. stavka 1. točke 1. Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 106/03, 129/05, 109/07, 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) te članka 62. stavka 1. podstavka 1. i članka 120. Statuta Grada Požege (Službene novine Grada Požege broj: 2/21. i 11/22.), Gradonačelnik Grada Požege, dana 20. ožujka 2023. godine, donosi

Z A K L J U Č A K

I. Utvrđuje se Prijedlog Odluke o izmjenama Odluke o komunalnom doprinosu, u predloženom tekstu.

III. Prijedlog Odluke iz točke I. ovoga Zaključka upućuje se Gradskom vijeću Grada Požege na razmatranje i usvajanje.

GRADONAČELNIK

dr.sc. Željko Glavić, v.r.

DOSTAVITI:

1. Gradskom vijeću Grada Požege
2. Pismohrani, ovdje.

PRIJEDLOG



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradsko vijeće

KLASA: 363-04/23-04/1

URBROJ: 2177-1-02/01-23-1

Požega, \_\_. travnja 2023.

Na temelju članka 35. stavka 1. točke 2. Zakona o lokalnoj i područnoj (regionalnoj) samoupravi (Narodne novine, 33/01., 60/01.- vjerodostojno tumačenje, 106/03, 129/05, 109/07, 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), članka 78. Zakona o komunalnom gospodarstvu (Narodne novine, broj: 68/18., 110/18.- Odluka Ustavnog suda i 32/20.), te članka 39. stavka 1. podstavka 3. Statuta Grada Požege (Službene novine Grada Požege, broj: 2/21. i 11/22.), Gradsko vijeće Grada Požege, na svojoj 19. sjednici, održanoj dana, \_\_. travnja 2023. godine, donosi

O D L U K U

o izmjenama Odluke o komunalnom doprinosu

Članak 1.

Ovom Odlukom mijenja se Odluka o komunalnom doprinosu (Službene novine Grada Požege, broj: 2/19.) (u nastavku teksta: Odluka).

Članak 2.

Članak 6. stavak 1. Odluke mijenja se i glasi:

„(1) Jedinična cijena komunalnog doprinosa utvrđuje se u eurima po m3 građevine, ovisno o zoni u kojoj se građevina nalazi, namjeni i obujmu građevine i to:

1. STAMBENI, GARAŽNI I OSTALI POMOĆNI PROSTORI I OBJEKTI

(euro/m3)

|  |  |  |  |
| --- | --- | --- | --- |
| ZONA | do 400 m³ | 401 m³ - 1000 m³ | preko 1000 m³ |
| I | 10,62 | 7,97 | 5,31 |
| II | 9,30 | 6,64 | 3,98 |
| III | 7,96 | 5,31 | 3,32 |
| IV | 6,64 | 3,98 | 2,65 |
| V | 5,31 | 2,65 | 1,33 |

1. POSLOVNI PROSTOR ZA PROIZVODNJU I POLJOPRIVREDNU DJELATNOST

(euro/m3)

|  |  |  |  |  |
| --- | --- | --- | --- | --- |
| ZONA | Do 1000 m³ | 1001-5000 m³ | 5001-10000 m³ | Preko 10000 m³ |
| I | 3,32 | 1,99 | 1,33 | 0,66 |
| II | 2,65 | 1,33 | 0,93 | 0,53 |
| III | 1,99 | 1,06 | 0,80 | 0,40 |
| IV | 1,33 | 0,93 | 0,66 | 0,27 |
| V | 0,66 | 0,53 | 0,40 | 0,13 |

1. POSLOVNI PROSTOR ZA TRGOVINU NA VELIKO I MALO, TRGOVAČKE CENTRE I LANCE

(euro/m3)

|  |  |  |  |  |
| --- | --- | --- | --- | --- |
| ZONA | Do 1000 m³ | 1001-5000 m³ | 5001-10000 m³ | Preko 10000 m³ |
| I | 7,96 | 5,97 | 3,98 | 2,65 |
| II | 6,64 | 5,31 | 3,32 | 2,39 |
| III | 5,31 | 3,98 | 2,65 | 1,99 |
| IV | 3,98 | 2,65 | 1,99 | 1,33 |
| V | 2,65 | 1,99 | 1,33 | 0,66 |

1. POSLOVNI PROSTOR ZA OSTALE DJELATNOSTI

(euro/m3)

|  |  |  |  |  |
| --- | --- | --- | --- | --- |
| ZONA | Do 1000 m³ | 1001-5000 m³ | 5001-10000 m³ | Preko 10000 m³ |
| I | 5,31 | 3,98 | 2,65 | 1,99 |
| II | 4,65 | 3,32 | 1,99 | 1,59 |
| III | 3,98 | 2,65 | 1,59 | 1,33 |
| IV | 3,32 | 1,99 | 1,33 | 0,66 |
| V | 2,65 | 1,33 | 0,66 | 0,40 |

Članak 3.

U članku 12. stavku 1. Odluke riječi: „1,00 kn (jedne kune)“ zamjenjuju se riječima: „0,14 eura“.

Članak 4.

Ova Odluka stupa na snagu osmog dana od dana objave u Službenim novinama Grada Požege.

PREDSJEDNIK

Matej Begić, dipl.ing.šum.

O b r a z l o ž e n j e

uz Odluku o izmjenama Odluke o komunalnom doprinosu

I. UVOD I PRAVNA OSNOVA

Odluka o komunalnom doprinosu usvojena je u veljači 2019. godine, a objavljena je u Službenim novinama Grada Požege, broj: 2/2019. (u nastavku teksta: Odluka). Predmetnom Odlukom utvrđena je obveza plaćanja komunalnog doprinosa koje je novčano javno davanje i plaća se za korištenje komunalne infrastrukture na području Grada Požege i prigradskih naselja i položajne pogodnosti građevinskog zemljišta u naselju prilikom građenja građevine ili ozakonjenja građevine.

Pravna osnova za donošenje predložene Odluke je u odredbi:

* članka 35. stavka 1. točke 2. Zakona o lokalnoj i područnoj (regionalnoj) samoupravi (Narodne novine, broj: 33/01. 60/01. - vjerodostojno tumačenje, 129/05, 109/07, 125/08., 36/09., 150/11, 144/12, 19/13, 137/15, 123/17, 98/19 i 144/20.)
* članka 78. Zakona o komunalnom gospodarstvu (Narodne novine, broj: 68/18, 110/18 i 32/20.)
* članka 39. stavka 1. podstavka 3. Statuta Grada Požege (Službene novine Grada Požege, broj: 2/21. i 11/22.).

II. RAZLOG ZA DONOŠNJE

Sukladno Zakonu o uvođenju eura kao službene valute u Republici Hrvatskoj (Narodne novine, broj: 57/22.) potrebno je važeću Odluku o komunalnom doprinosu, članak 6. stavak 1. i članak 12. stavak 1., uskladiti s odredbama navedenog Zakona. S obzirom da bi se direktnom konverzijom kuna u eure dobili decimalni iznosi, radi lakšeg postupanja u provođenju Odluke o komunalnom doprinosu, visina cijene zaokružena je na puni iznos u skladu s dosadašnjim cijenama prema tekstu Odluke o komunalnom doprinosu (Službene novine Grada Požege, broj: 2/19.).

***Službene novine Grada Požege, broj: 2/19.***



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradsko vijeće

KLASA: 350-06/19-01/1

URBROJ: 2177/01-02/01-19-1

Požega, 30. siječanj 2019.

Na temelju članka 35. stavka 1. točke 2. Zakona o lokalnoj i područnoj (regionalnoj) samoupravi (NN, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak i 123/17.), članka 78. Zakona o komunalnom gospodarstvu (NN, broj: 68/18. i 110/18. - Odluka USRH) i članka 36. stavka 1. podstavka 3. Statuta Grada Požege (Službene novine Grada Požege, broj: 3/13.,19/13., 5/14., 19/14., 4/18., 7/18.- pročišćeni tekst i 11/18.), Gradsko vijeće Grada Požege, na 13. sjednici održanoj, dana 30. siječnja 2019. godine, donosi

O D L U K U

o komunalnom doprinosu

I. OPĆE ODREDBE

Članak 1.

Ovom se Odlukom utvrđuju uvjeti i način određivanja visine komunalnog doprinosa na području Grada Požege, a naročito:

* obveznici plaćanja komunalnog doprinosa
* zone plaćanja komunalnog doprinosa
* način obračuna, visina i način plaćanja komunalnog doprinosa
* način i rokovi plaćanja komunalnog doprinosa izmjena i poništavanje rješenja i povrat
* oslobađanje od plaćanja komunalnog doprinosa
* uvjeti i razlozi zbog kojih se u pojedinim slučajevima može odobriti djelomično ili potpuno oslobađanje od plaćanja komunalnog doprinosa.

Članak 2.

(1) Komunalni doprinos je novčano javno davanje koje se plaća za korištenje komunalne infrastrukture na području Grada Požege i prigradskih naselja i položajne pogodnosti građevinskog zemljišta u naselju prilikom građenja građevine ili ozakonjenja građevine.

(2) Komunalni doprinos je prihod Proračuna Grada Požege koji se koristi samo za financiranje građenja i održavanja komunalne infrastrukture.

II. OBVEZNIK PLAĆANJA KOMUNALNOG DOPRINOSA

Članak 3.

(1) Komunalni doprinos plaća vlasnik zemljišta na kojem se gradi građevina ili se nalazi ozakonjena građevina odnosno investitor ako je na njega pisanim ugovorom prenesena obveza plaćanja komunalnog doprinosa.

(2) Grad Požega kao investitor ne plaća komunalni doprinos na svom području.

(3) Komunalni doprinos ne plaća se za građenje i ozakonjenje:

1. komunalne infrastrukture i vatrogasnih domova
2. vojnih građevina
3. prometne, vodne, komunikacijske i elektroničke komunikacijske infrastrukture
4. nadzemnih i podzemnih produktovoda i vodova
5. sportskih i dječjih igrališta
6. ograda, zidova i potpornih zidova
7. parkirališta, cesta, staza, mostića, fontana, cisterna za vodu, septičkih jama, sunčanih kolektora, foto-naponskih modula na građevnoj čestici ili obuhvatu zahvata u prostoru postojeće građevine ili na postojećoj građevini, koji su namijenjenih uporabi te građevine
8. spomenika.

III. ZONE PLAĆANJA KOMUNALNOG DOPRINOSA

Članak 4.

(1) Položaj područja zone za Grad Požegu i prigradska naselja, određuju se s obzirom na:

1. udaljenost od središta u naselju
2. mrežu javnog prijevoza
3. dostupnost građevina javne i društvene namjene
4. dostupnost građevina opskrbe i usluga
5. prostorne i prirodne uvjete (prostrana atraktivnost, zona visoke, srednje ili niske gustoće stanovanja, zaštićene kulturno-povijesne cjeline, opći mikroklimatski uvjeti, negativni utjecaji na okoliš - zrak, voda, tlo, buka).

(2) Područje Grada Požege i pripadajućih naselja dijeli se u pet zona za obračun komunalnog doprinosa, kako slijedi:

1. ZONA obuhvaća ulice u Požegi: Alojzija Stepinca, Antuna Gustava Matoša, Antuna Kanižlića, Antuna Mihanovića, Armina Pavića, Cehovska, Cirakijeva, Cvjetna, Dobriše Cesarića, Dalmatinska, Domobranska, Dore Pejačević, Dr. Franje Tuđmana, Dr. Vlatka Mačeka, Dragutina Lermana, Frane Supila, Franje Thauzyja, Grgin dol, Dr. Filipa Potrebice, Ivana Gorana Kovačića, Ivana Mažuranića, Janka Jurkovića, Josipa Eugena Tomića, Josipa Pavičića, Josipa Runjanina, Julija Kempfa, Kalvarija, Kamenita vrata, Matice Hrvatske, Matije Gupca, Mesnička, Miroslava Kraljevića, Miroslava Krleže, Njemačka, Orljavska, Priorljavska, Otona Kučere, Pape Ivana Pavla II, Pavla Thalera, Pod Gradom, Primorska, Republike Hrvatske, Ruđera Boškovića, Silvija Strahimira Kranjčevića, Slavka Kolara, Slavonska, Sokolova, Stjepana Koydla, Stjepana Radića, Sv. Duha, Svetog Florijana, Svetog Roka, Svetog Vida, Tekija, Tina Ujevića, Trenkova, Trg Matka Peića, Trg Sv. Terezije, Trg Sv. Trojstva, Vanje Radauša, Vatroslava Lisinskog, Vjekoslava Babukića, Vladimira Nazora, Vodovodna, Vučjak, Vukovarska, Zlate Kolarić Kišur, Županijska.
2. ZONA obuhvaća ulice u Požegi: Anin put, Ante Starčevića do kbr. 90 i 83, Antuna Branka Šimića, Arslanovci, Bana Borića, Bana Josipa Jelačića, Bana Tome Erdodya Bakača, Bana Petra Berislavića, Bana Pavla Šubića, Bana Emerika Derenčina, Dragutina Tadijanovića, Dubrovačka do kbr. 70 i 87, Eugena Kvaternika do kbr. 56 i 59, Eugena Podupskog, Frankopanska do kbr. 108 i 111, Fra Grge Martića, Fratrovica, Grgura Ninskog, Grgurevski put, Hrvatskih branitelja do kbr. 80 i 89, Iločka, Industrijska, Ivana Filipovića, Ivana Gundulića, Ivana Matkovića, Ivana Muljevića, Ivana Šveara, Ivane Brlić Mažuranić, Jagodnjak od kbr. 1 do 49 i od kbr. 2 do 40B, Jakova Gotovca, Janka Matka, Josipa Jurja Strossmayera, Josipa Kozarca, Kneza Domagoja, Kralja Držislava, Kneza Branimira, Kneza Mislava, Kneza Ljudevita Posavskog, Kneza Trpimira, Kneza Višeslava, Kralja Krešimira, Kralja Petra Svačića, Kralja Tomislava, Kralja Tvrtka, Kralja Zvonimira, Luke Ibrišimovića, Ljudevita Gaja, Marina Držića, Marka Marulića, Matije Antuna Relkovića, Milke Trnine, Marije Jurić Zagorke, Osječka od kbr. 1 i 2 do 64E i 149, Obrtnička cesta, Pavla Radića do kbr. 72 i 137, Petra Preradovića, Pilanski put, Radnička, Ratarnička, Rudinska, Svetog Ilije, Svetog Josipa, Sv. Leopolda Mandića, Točak, Vilme Nožinić, Vinogradska, Zagrebačka, Zdenke Marković, Zdenka Turkovića, Zelena i Zrinska.

III. ZONA obuhvaća ulice u - Požegi: Augusta Šenoe, Ante Starčevića od kbr. 92 i 85 do kraja, Andrije Hebranga, Augusta Cesarca, Bore Pavlovića, Borisa Hanžeković do kbr. 19 i 14, Brune Bušića, Bernarda Vukoje, Cernička, Đure Basaričeka, Dragana Vukovića, Dr. Ante Schwartza, Dr. Andrije Štampara, Dr. Ante Šercera, Dr. Ivana Pernara, Dubrovačka od kbr. 72 i 89 do kraja, Ervine Dragman, Eugena Kvaternika od kbr. 58 i 61, Fra Grgura Čevapovića, Fra Kaje Adžića, Frankopanska od kbr. 110 i 113 do kraja, Hrvatskih branitelja od kbr. 72 i 89, Ive Čakalića, Jagodnjak od kbr. 42 i 51 do 104 i 101, Joze Jande, Josipa Andrića, Josipa Buturca, Josipa Paviševića, Lovre Matačića, Luka put, Makse Kuntarića, Mlinska, Nikole Tesle, Osječka od kbr. 66 i 151 do kraja, Pavla Radića od kbr. 74 i 139 do kraja, Pakračka, Snježne Gospe, Sunčana, Svetog Vinka Paulskog, Šijačka cesta, Šokačka cesta, Tome Matića, 123. brigade, Varelovac, Vilima Justa Vilima, Korajca, Vranduk do kbr. 22 i 29, - Vidovcima; Antuna Smojvera, Matije Gupca, Obrtnička, Omladinska, Orljavska, Prvomajska, Stjepana Ferića, Stjepana Radića, Svetog Ivana Krstitelja, Svetog Valentina, Vilima Korajca, Svete Ane i Željeznička

IV.ZONA obuhvaća ulice u Požegi: Borisa Hanžekovića od kbr. 18 i 21, Dr. Matije Kožića, Fratarski put, Grožđani put, Hermine Tomić, Ivana Mesnera, Ivanjski put, Jagodnjak od kbr. 106 i 103 do kraja, Jelenin put, Jurja Križanića, Komušanac, Komušanski put, Majurska, Martinjski put, Mitrovo brdo, Prosićki put, Pudarski put, Salaški put, Seovački put, Valovski put, Viktora Ivičića, Vinogradarski put, Vincelovski put, Vintaški put, Vranduk od kbr. 24A do kraja, Vranovačka, Zinke Kunc, Mihaljevci, Novi Mihaljevci, Vidovci - sve ulice osim onih navedenih u III. zoni i naselje Dervišaga.

V. ZONA obuhvaća naselja: Alaginci, Bankovci, Ćosine Laze, Donji Emovci, Drškovci, Golobrdci, Gornji Emovci, Emovački Lug, Krivaj, Komušina, Kunovci, Marindvor, Nova Lipa, Novi Bankovci, Novi Štitnjak, Novo Selo, Seoci, Stara Lipa, Šeovci, Štitnjak, Turnić, Ugarci, Škrabutnik, Vasine Laze, Crkveni Vrhovci, Gradski Vrhovci i Laze Prnjavor.

(3) Sastavni dio ove Odluke, po kojima su određene ulice i naselja po zonama, su grafički prilozi i to: - pregledna karta (Prilog 1.)

- listovi sitnog mjerila br. 1.- 4. (Prilog 2.)

- detaljni listovi od A. do D. (Prilog 3.)

(4) Za obračun komunalnog doprinosa za lokaciju građevne čestice na kojoj se gradi, kojoj nije moguće utvrditi pripadnost ulici navedenoj u stavku 2. ovoga članka, zona se određuje prema grafičkim prilozima iz stavka 3. ovoga članka.

IV. NAČIN OBRAČUNA, VISINA I NAČIN PLAĆANJA KOMUNALNOG DOPRINOSA

Članak 5.

(1) Komunalni doprinos za zgrade obračunava se množenjem obujma zgrade koja se gradi ili je izgrađena izraženog u kubnim metrima (m3) s jediničnom vrijednošću komunalnog doprinosa u zoni u kojoj se zgrada gradi ili je izgrađena.

(2) Komunalni doprinos za otvorene bazene i druge otvorene građevine te spremnike za naftu i druge tekućine s pokrovom čija visina se mijenja obračunava se množenjem tlocrtne površine građevine koja se gradi ili je izgrađena izražene u četvornim metrima (m3) s jediničnom vrijednošću komunalnog doprinosa u zoni u kojoj se građevina gradi ili je izgrađena.

(3) Ako se postojeća zgrada uklanja zbog građenja nove zgrade ili ako se postojeća zgrada dograđuje ili nadograđuje, komunalni doprinos se obračunava na razliku obujma zgrade u odnosu na prijašnji obujam zgrade. Navedeno se na odgovarajući način primjenjuju i na obračun komunalnog doprinosa za građevine koje nisu zgrade te na obračun komunalnog doprinosa za ozakonjenje zgrade.

(4) Ako je obujam zgrade koja se gradi manji ili jednak obujmu postojeće zgrade koja se uklanja, ne plaća se komunalni doprinos, o čemu Upravni odjel za komunalne djelatnosti i gospodarenje Grada Požege (u nastavku teksta: nadležni Upravni odjel) donosi rješenje kojim se utvrđuje da ne postoji obveza plaćanja komunalnog doprinosa.

(5) Visina vrijednosti komunalnog doprinosa po namjeni građevine utvrđuje se za zgrade namijenjene za:

- stambeni, garažni i ostale pomoćne prostore i objekte,

- poslovni prostor za proizvodnju i poljoprivrednu djelatnost

- poslovni prostor za trgovinu na veliko i malo, trgovačke centre i lance, te

- poslovni prostor za ostale djelatnosti.

 (6) Visina vrijednosti komunalnog doprinosa po obujmu građevine izražene u m3 prostora i to:

1) za stambeni i garažni prostor:

- do 400 m3

- od 401 m3 do 1 000 m3

- preko 1 000 m3

2) za poslovni prostor iz stavka 3. alineje 2., 3. i 4. ovog članka:

- do 1 000 m3

- od 1 001 m3 do 5 000 m3

- od 5 001 m3 do 10 000 m3

- preko 10 000 m3.

Članak 6.

(1) Jedinična cijena komunalnog doprinosa utvrđuje se u kunama po m3 građevine, ovisno o zoni u kojoj se građevina nalazi, namjeni i obujmu građevine i to:

1. STAMBENI, GARAŽNI I OSTALI POMOĆNI PROSTORI I OBJEKTI:

kn / m3

|  |  |  |  |
| --- | --- | --- | --- |
| ZONA | do 400 m3 | 401 m3 - 1000 m3 | preko 1000 m3 |
| I | 80,00 | 60,00 | 40,00 |
| II | 70,00 | 50,00 | 30,00 |
| III | 60,00 | 40,00 | 25,00 |
| IV | 50,00 | 30,00 | 20,00 |
| V | 40,00 | 20,00 | 10,00 |

1. POSLOVNI PROSTOR ZA PROIZVODNJU I POLJOPRIVREDNU DJELATNOST

kn / m3

|  |  |  |  |  |
| --- | --- | --- | --- | --- |
| ZONA | do 1000 m3 | 1001 – 5000 m3 | 5001-10000 m3 | preko 10000 m3 |
| I | 25,00 | 15,00 | 10,00 | 5,00 |
| II | 20,00 | 10,00 |  7,00 | 4,00 |
| III | 15,00 |  8,00 |  6,00 | 3,00 |
| IV | 10,00 |  7,00 |  5,00 | 2,00 |
| V |  5,00 |  4,00 |  3,00 | 1,00 |

1. POSLOVNI PROSTOR ZA TRGOVINU NA VELIKO I MALO, TRGOVAČKE CENTRE I LANCE

kn / m3

|  |  |  |  |  |
| --- | --- | --- | --- | --- |
| ZONA | do 1000 m3 | 1001 – 5000 m3 | 5001-10000 m3 | preko 10000 m3 |
| I | 60,00 | 45,00 | 30,00 | 20,00 |
| II | 50,00 | 40,00 | 25,00 | 18,00 |
| III | 40,00 | 30,00 | 20,00 | 15,00 |
| IV | 30,00 | 20,00 | 15,00 | 10,00 |
| V | 20,00 | 15,00 | 10,00 | 5,00 |

1. POSLOVNI PROSTOR ZA OSTALE DJELATNOSTI

kn / m3

|  |  |  |  |  |
| --- | --- | --- | --- | --- |
| ZONA | do 1000 m3 | 1001 – 5000 m3 | 5001-10000 m3 | preko 10000 m3 |
| I | 40,00 | 30,00 | 20,00 | 15,00 |
| II | 35,00 | 25,00 |  15,00 | 12,00 |
| III | 30,00 | 20,00 | 12,00 | 10,00 |
| IV | 25,00 | 15,00 | 10,00 |  5,00 |
| V | 20,00 | 10,00  |  5,00 |  3,00 |

(2) Iznimno od utvrđenih cijena za podrum i tavan koji nisu stanovi, odnosno poslovni prostor, te za garažu i ostali pomoćni prostor (drvarnice, ostave i sl.) koji se grade izvan građevine, komunalni doprinos se obračunava u visini 50% utvrđene cijene komunalnog doprinosa u prethodnim točkama.

(3) Za objekte namijenjene zdravstvenoj djelatnosti, socijalnoj skrbi, kulturi, športu, predškolskom odgoju, osnovnom i srednjem obrazovanju i sakralnim objektima, jedinična cijena za obračun komunalnog doprinosa po m3 , ista je kao i za poslovni prostor za ostale djelatnosti.

(4) Za jednoetažne građevine čija visina vijenca prelazi šest metara visine, jedinična cijena komunalnog doprinosa po m3 građevine utvrđena u stavku 1. točki 2., 3. i 4. ovoga članka umanjuje se za 50% za obujam građevine iznad šest metara visine.

IV. RJEŠENJE, NAČIN I ROKOVI PLAĆANJA KOMUNALNOG DOPRINOSA

Članak 7.

(1) Rješenje o komunalnom doprinosu donosi nadležni Upravni odjel u skladu s ovom Odlukom, u postupku pokrenutom po službenoj dužnosti ili na zahtjev stranke.

(2) Ukoliko je Grad Požega u skladu s posebnim zakonom kojim se uređuje prostorno uređenje sklopio ugovor kojim se obvezuje djelomično ili u cijelosti prebiti potraživanja s obvezom plaćanja komunalnog doprinosa, rješenje iz stavka 1. ovoga članka donosi se u skladu s tim ugovorom.

(3) Rješenje iz stavka 1. ovoga članka donosi se i ovršava u postupku i na način propisan zakonom kojim se uređuje opći odnos između poreznih obveznika i poreznih tijela koja primjenjuju propise o porezima i drugim javnim davanjima, ako Zakonom o komunalnom gospodarstvu nije propisano drukčije.

Članak 8.

(1) Rješenje o komunalnom doprinosu donosi se po pravomoćnosti građevinske dozvole odnosno rješenja o izvedenom stanju, a u slučaju građenja građevina koje se prema posebnim propisima grade bez građevinske dozvole nakon prijave početka građenja ili nakon početka građenja.

(2) Iznimno iz stavka 1. ovoga članka, rješenje o komunalnom doprinosu za skladište i građevinu namijenjenu proizvodnji donosi se po pravomoćnosti uporabne dozvole odnosno nakon što se građevina te namjene počela koristiti, ako se koristi bez uporabne dozvole.

Članak 9.

Rješenje o komunalnom doprinosu sadrži:

- podatke o obvezniku komunalnog doprinosa

- iznos sredstava komunalnog doprinosa koji je obveznik dužan platiti

- obvezu, način i rokove plaćanja komunalnog doprinosa i

- prikaz načina obračuna komunalnog doprinosa za građevinu koja se gradi ili je izgrađena s

 iskazom obujma.

Članak 10.

(1) Komunalni doprinos plaća se u roku 30 dana od dana izvršnosti rješenja o utvrđivanju obveze plaćanja komunalnog doprinosa.

(2) Ukoliko obveznik plati komunalni doprinos u roku navedenom u stavku 1. ovoga članka, ima pravo na 20% popusta na cjelokupni iznos.

(3) Rješenje o komunalnom doprinosu donosi se i ovršava u postupku i na način određen Općim poreznim zakonom, ako Zakonom o komunalnom gospodarstvu nije propisano drukčije.

Članak 11.

(1) Gradonačelnik Grada Požege (u nastavku teksta: Gradonačelnik) može, na pismeni zahtjev obveznika kojem je određeno plaćanje komunalnog doprinosa, odobriti obročnu otplatu na rok od godinu dana i to u četiri rate, kvartalno. Prva rata iznosi 40%, a preostale tri rate iznose po 20% od ukupnog iznosa obračunatog komunalnog doprinosa.

(2) Prva rata dospijeva na naplatu u roku 30 dana od konačnosti rješenja iz članka 10. stavka 1. ove Odluke, a druga i ostale rate u roku 90 dana od dana dospijeća prethodne rate.

(3) Za svaku obročnu otplatu odobrenu od strane Gradonačelnika, obračunava se kamata u visini eskontne stope Hrvatske narodne banke, a na dospjele i neplaćene obroke obračunava se zakonska zatezna kamata za javne prihode.

(4) U slučaju kad obveznik ne plati dvije uzastopne rate cjelokupan dug komunalnog doprinosa dospijeva odmah na naplatu.

Članak 12.

(1) U postupku legalizacije, svim podnositeljima koji su podnijeli u propisanom zakonskom roku zahtjev za legalizaciju objekta, utvrđuje se jedinstvena cijena komunalnog doprinosa u iznosu od 1,00 kn (jedne kune) po m3.

(2) Podnositelju zahtjeva, odnosno vlasniku bespravno izgrađene građevine u postupku legalizacije iste koja služi za obavljanje proizvodne djelatnosti umanjuje se komunalni doprinos za dodatnih 20% za vrijeme važenja Zakona o postupanju s nezakonito izgrađenim zgradama.

Članak 13.

Obveznik može, uz suglasnost Gradonačelnika sam izgraditi ili snositi troškove gradnje komunalne infrastrukture - nerazvrstane ceste na način i pod uvjetima propisanim Zakonom o komunalnom gospodarstvu, te će mu se ti troškovi priznati u iznos komunalnog doprinosa, o čemu se donosi posebno rješenje.

V. IZMJENA I PONIŠTAVANJE RJEŠENJA I POVRAT

Članak 14.

(1) Nadležni Upravni odjel izmijenit će po službenoj dužnosti ili po zahtjevu obveznika komunalnog doprinosa, odnosno investitora ovršno, odnosno pravomoćno rješenje o komunalnom doprinosu, ako je izmijenjena građevinska dozvola, drugi akt za građenje ili glavni projekt na način koji je od utjecaja na obračun komunalnog doprinosa.

(2) Rješenjem o izmjeni rješenja o komunalnom doprinosu u slučaju iz stavka 1. ovoga članka, obračunat će se komunalni doprinos prema izmijenjenim podacima i odrediti plaćanje odnosno povrat razlike komunalnog doprinosa u skladu s ovom Odlukom, u skladu s kojom je rješenje o komunalnom doprinosu doneseno.

(3) Obveznik komunalnog doprinosa odnosno investitor u slučaju iz stavka 1. i 2. ovoga članka nema pravo na kamatu od dana uplate komunalnog doprinosa do dana određenog rješenjem za povrat doprinosa.

(4) Nadležni Upravni odjel poništit će po zahtjevu obveznika komunalnog doprinosa odnosno investitora ovršno odnosno pravomoćno rješenje o komunalnom doprinosu ako je građevinska dozvola odnosno drugi akt za građenje oglašen ništavim ili poništen bez zahtjeva odnosno suglasnosti investitora.

(4) Rješenjem o poništavanju rješenja o komunalnom doprinosu u slučaju iz stavka 1. ovoga članka odredit će se i povrat uplaćenog komunalnog doprinosa u roku koji ne može biti dulji od dvije godine od dana izvršnosti rješenja.

(5) Iznos komunalnog doprinosa plaćen za građenje građevine na temelju građevinske dozvole odnosno drugog akta za građenje koji je prestao važiti jer građenje nije započeto ili građevinske dozvole odnosno drugog akta za građenje koji je poništen na zahtjev ili uz suglasnost investitora uračunava se kao plaćeni dio komunalnog doprinosa koji se plaća za građenje na istom ili drugom zemljištu samo na području Grada Požege i prigradskih naselja, ako to zatraži obveznik komunalnog doprinosa odnosno investitor.

VI. OSLOBAĐANJE OD PLAĆANJA KOMUNALNOG DOPRINOSA

Članak 15.

Gradonačelnik može na prijedlog nadležnog Upravnog odjela osloboditi u potpunosti obveze plaćanja komunalnog doprinosa obveznika, investitora koji gradi:

- objekte (građevine) namijenjene zdravstvenoj djelatnosti, socijalnoj skrbi, kulturi, tehničkoj kulturi, športu, predškolskom odgoju, osnovnom i srednjem obrazovanju, sakralne objekte,

- više stambene objekte (građevine) namijenjene za stambeno zbrinjavanje hrvatskih branitelja iz Domovinskog rata, ako je u realizaciju istog uključen Grad Požega te

- objekte (građevine) za potrebe javnih ustanova i trgovačkih društava koja su u vlasništvu Grada Požege i Požeško-slavonske županije, ako ocjeni da se radi o posebnom interesu za Grad Požegu.

Članak 16.

(1) Radi poticanja povećanog zapošljavanja i otvaranja novih radnih mjesta obveznicima, investitorima se odobrava dodatni popust u visini 50% obračunatog komunalnog doprinosa za izgradnju poslovnog prostora i to za:

* građevine do 1 000 m3, ako planira zaposliti 5 i više radnika,
* građevine od 1 001 m3 do 5 000 m3,, ako planira zaposliti 10 i više radnika,
* građevinu 5 001 m3 do 10 000 m3 ako planira zaposliti 20 i više radnika,
* građevinu preko 10 000 m3, ako planira zaposliti 35 i više radnika.

 (2) Ako obveznik, investitor gradi građevinu s namjerom zapošljavanja novih 50 i više radnika oslobađa se u cijelosti plaćanja komunalnog doprinosa.

 (3) Odredbe stavka 1. i 2. ovoga članka ne odnose se na investitore koji grade na veliko i malo, trgovačke centre i lance.

 (4) Planirani broj radnika obveznik, investitor je dužan zaposliti u roku jedne godine od dana početka rada u novoj građevini za koju je tražio djelomično ili potpuno oslobađanje od plaćanja komunalnog doprinosa, s tim da planirani broj radnika ne smije smanjiti u roku tri godine od dana zapošljavanja planiranog broja.

(5) Ukoliko obveznik, investitor zbog objektivnih razloga nakon godine dana smanji broj zaposlenih radnika Grad Požega će mu priznati smanjenje obračunatog komunalnog doprinosa s razmjernom vremenu koje su radnici proveli u radnom odnosu kod obveznika, investitora.

 (6) Obveznik, investitor prilikom podnošenja zahtjeva za oslobađanje od plaćanja komunalnog doprinosa obvezan je dostaviti dokaze o planu zapošljavanja novih radnika i pružiti odgovarajuće instrumente osiguranja plaćanja komunalnog doprinosa, ako u navedenom roku ne zaposli planirani broj radnika ili smanji broj zaposlenih prije isteka roka iz prethodnog stavka ovog članka. Kao osiguranje plaćanja komunalnog doprinosa prihvat će se:

- ovjerena zadužnica u novčanom iznosu ukupnog oslobađanja i zatezna kamata na rok od tri godine,

- garancija banke ili

- ovjerena izjava o prihvaćanju hipoteke na građevini za iznos ukupnog oslobađanja i zatezna kamata koja se obračunava od konačnosti rješenja o komunalnom doprinosu do dana naplate cjelokupnog potraživanja.

Članak 17.

(1) HRVI Domovinskog rata od I do X skupine oštećenja organizma i članovi obitelji poginulog hrvatskog branitelja iz Domovinskog rata oslobođeni su plaćanja obveze komunalnog doprinosa, na temelju odredbi Zakona o hrvatskim braniteljima iz Domovinskog rata i članovima njihovih obitelji.

(2) Osobe iz stavka 1. ovoga članka obvezne su uz zahtjev za oslobađanje od plaćanja komunalnog doprinosa dostaviti nadležnom Upravnom odjelu potrebnu dokumentaciju kojom dokazuju da ispunjavaju uvjete za oslobođenje.

Članak 18.

(1) U slučaju da obveznik, investitor prijavi gradnju nisko energetske kuće, komunalni doprinos smanjit će se za 20% u odnosu na službeno određenu visinu komunalnog doprinosa.

(2) Nisko energetska kuća mora kao takva biti projektirana i izvedena, a rezultati provjereni energetskim auditom i energetskom iskaznicom objekta.

(3) Nisko energetskom kućom smatra se objekt koji ima prosječne gubitke energije za grijanje od najviše 45 kWh/m2 godišnje. Ova Odluka odnosi se na objekte maksimalne bruto razvijene površine do 400 m2. Za više stambene zgrade veće od 400 m2 bruto razvijene površine, da bi objekt zadovoljio ovaj uvjet, mora imati prosječne gubitke energije za grijanje od najviše 40 kWh/m2 godišnje. U slučaju da nakon provođenja energetskog audita, ovi rezultati ne budu ostvareni, platit će se puni iznos komunalnog doprinosa. Navedeno smanjenje komunalnog doprinosa odnosi se na stambeno-poslovne objekte gdje udio stambene površine zauzima minimalno 80% ukupne površine objekta.

Članak 19.

U slučaju da investitor prijavi gradnju pasivne kuće, komunalni doprinos smanjit će se 35% u odnosu na službeno određenu visinu komunalnog doprinosa. Pasivna kuća mora kao takva biti projektirana i izvedena, a rezultati provjereni energetskim auditom i energetskom iskaznicom objekta. Pasivnom kućom smatra se objekt koji ima prosječne gubitke energije za grijanje od najviše 20 kWh/m2 godišnje. Ova Odluka odnosi se na objekte maksimalne bruto razvijene površine do 400 m2. Za više stambene zgrade veće od 400 m2 bruto razvijene površine, da bi objekt zadovoljio ovaj uvjet, mora imati prosječne gubitke energije za grijanje od najviše 15 kWh/m2 godišnje. U slučaju da nakon provođenja energetskog audita, ovi rezultati ne budu ostvareni, platit će se puni iznos komunalnog doprinosa. Navedeno smanjenje komunalnog doprinosa se odnosi na stambeno-poslovne objekte gdje udio stambene površine zauzima minimalno 80% ukupne površine objekta.

VII. PRIJELAZNE I ZAVRŠNE ODREDBE

Članak 20.

Stupanjem na snagu ove Odluke prestaje važiti Odluka o komunalnom doprinosu (Službene novine Grada Požege, broj: 38/08., 3/09., 18/09., 24/09., 21/10., 12/11., 2/12., 17/12., 23/12. 3/13. i 9/13.).

Članak 21.

Ova Odluka stupa na snagu osmog dana od dana objave u Službenim novinama Grada Požege.

PREDSJEDNIK

prof.dr.sc. Željko Glavić, v.r.